Zverejnené: 6.7. 2022
Slnečná nedeľa sa niesla v duchu parkouru. V Malinove sa konalo 1. kolo Slovenského pohára JIPAST. Organizátor súťaže klub Malina gymnastické centrum usporiadal súťaž na vonkajšom priestranstve, za čo mu patrí nesmierna vďaka.
Treba vyzdvihnúť osobnú angažovanosť organizátora Martina Csiakyho v príprave, kde na vlastné náklady dal zhotoviť prekážky na súťaž. Súťaže sa zúčastnilo 9 klubov, medzi nimi aj náš športový klub Vlči Parkour.
71 pretekárov štartovalo v spedarun a 24 pretekárov a vo freestyle 24 pretekárov. Pretekári boli výborne pripravení a predviedli ozaj výnimočne ,,triky´´. Pretekárky tiež ukázali svoj talent a cit pre parkour. Teplé počasie neodradilo ani divákov. O výbornú atmosféru sa postarala moderátorka Zuzana Hrvoľová ako aj hudba, ktorá sa niesla v tónoch repu.
Na štart sa postavili aj naši športovci: Ján Koprivňanský, Marko Koprivňanský, Nikolas Řepa, Šimon Pittner a Samuel Kovár, ktorým ďakujeme za účasť na súťaži.